CELEX: C2006/326/51
Language: et
Date: 2006-12-30 00:00:00
Title: Kohtuasi C-413/06 P: Bertelsmann AG, Sony Corporation of America 10. oktoobril 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 13. juuli 2006.  aasta otsuse peale kohtuasjas T-464/04: Independent Music Publishers and Labels Association (Impala, international association) versus Euroopa Ühenduste Komisjon

30.12.2006   
            
            
               ET
            
            
               Euroopa Liidu Teataja
            
            
               C 326/25
            
         Bertelsmann AG, Sony Corporation of America 10. oktoobril 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 13. juuli 2006. aasta otsuse peale kohtuasjas T-464/04: Independent Music Publishers and Labels Association (Impala, international association) versus Euroopa Ühenduste Komisjon
   (Kohtuasi C-413/06 P)
   (2006/C 326/51)
   Kohtumenetluse keel: inglise
   Pooled
   
      Apellandid: Bertelsmann AG, Sony Corporation of America (esindajad: solicitor P. Chappatte, solicitor J. Boyce, barrister N. Levy, advokaadid R. Snelders ja T. Graf)
   
      Teised menetluspooled: Euroopa Ühenduste Komisjon, Independent Music Publishers and Labels Association (Impala, association internationale), Sony MNG Music Entertainment BV
   Nõuded
   Apellandid paluvad Euroopa Kohtul:
   
               —
            
            
               tühistada Esimese Astme Kohtu 13. juuli 2006. aasta otsus kohtuasjas T-464/04;
            
         
               —
            
            
               jätta rahuldamata Impala taotlus komisjoni otsuse tühistamiseks või, teise võimalusena, saata asi uueks arutamiseks tagasi Esimese Astme Kohtule; ja
            
         
               —
            
            
               mõista kohtukulud välja Impalalt.
            
         Väited ja peamised argumendid
   Apellandid on esitanud apellatsioonkaebuse toetuseks seitse väidet:
   Esiteks on Esimese Astme Kohus rikkunud õigusnormi, kasutades komisjoni vastuväiteteatist lähtepunktina otsusele sisulise hinnangu andmisel.
   Teiseks on Esimese Astme Kohus rikkunud õigusnormi, nõudes et komisjon viiks läbi uue turu-uuringu pärast koondumisteate esitanud poolte vastust vastuväiteteatisele.
   Kolmandaks on Esimese Astme Kohus rikkunud õigusnormi, kohaldades ühinemisloa otsuste suhtes ebaõiget ja ülemäära kõrget tõendamiskohustust.
   Neljandaks on Esimese Astme Kohus ületanud kohtuliku kontrolli piire, asendades komisjoni hinnangu enda omaga ning, nii toimides, on teinud ilmseid vigu ja tõlgendanud tõendeid põhimõtteliselt ebaõigelt.
   Viiendaks on Esimese Astme Kohus rikkunud õigusnormi, kohaldades vääralt kohtuasjas Airtours vaikiva koostöö teostatavuse hindamiseks välja töötatud kriteeriume.
   Kuuendaks on Esimese Astme Kohus rikkunud õigusnormi, kohaldades ühinemisloa otsuste suhtes ebaõiget ja ülemäära kõrget põhjendamiskohustust.
   Seitsmendaks on Esimese Astme Kohus rikkunud õigusnormi, toetudes tõenditele, mida apellantidele ei avaldatud ja mis ei olnud komisjoni käsutuses otsuse vastuvõtmise ajal.